Kommissionens forordning (EF) nr. 215/2003

af 3. februar 2003

om tiende ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan(1), senest ændret ved Kommissionens forordning (EF) nr. 145/2003(2), særlig artikel 7, stk. 1, og

ud fra følgende betragtninger:

(1) Bilag I til forordning (EF) nr. 881/2002 indeholder en liste over de personer, grupper eller enheder, der ifølge forordningen er omfattet af indefrysningen af pengemidler og økonomiske ressourcer.

(2) Sanktionskomitéen besluttede den 23. 24. og 28. januar 2003 at ændre listen over de personer, grupper og enheder, over for hvem indefrysningen af pengemidler og økonomiske ressourcer bør gælde, og bilag I bør derfor ændres i overensstemmelse hermed.

(3) For at sikre, at foranstaltningerne i denne forordning virker effektivt, bør forordningen træde i kraft straks -

UDSTEDT FØLGENDE FORORDNING:

Artikel 1

Bilag I til forordning (EØF) nr. 881/2002 ændres i overensstemmelse med bilaget til denne forordning.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. februar 2003.

På Kommissionens vegne

Christopher Patten

Medlem af Kommissionen

(1) EFT L 139 af 29.5.2002, s. 9.

(2) EFT L 23 af 28.1.2003, s. 22.

BILAG

I bilag I til forordning (EF) nr. 881/2002 foretages følgende ændringer:

1) Følgende indsættes under overskriften "Juridiske personer, grupper og enheder":

"Stichting Benevolence International Nederland (alias Benevolence International Nederland, alias BIN) Raderborg 14B, 6228 CV Maastricht, Nederlandene. Handelskammerregistrering: 14063277."

2) Følgende indsættes under overskriften "Fysiske personer":

"a) Isamuddin, Nurjaman Riduan (alias 'Hambali', Nurjaman, Isomuddin, Nurjaman Riduan); født: Encep Nurjaman; nationalitet: indonesisk; fødselsdato: 4. april 1964; fødested: Cianjur, Vestjava, Indonesien

b) Abdurrahman, Mohamad Iqbal (alias 'Abu Jibril', Rahman, Mohamad Iqbal, A Rahman, Mohamad Iqbal, Abu Jibril Abdurrahman, Fikiruddin Muqti, Fihiruddin Muqti); nationalitet: indonesisk; fødested: Tirpas-Selong Village, Østlombok, Indonesien".

3) Posten "Mr Nabil Abdul Sayadi (a.k.a. Abu Zeinab)" under overskriften "Fysiske personer" erstattes med følgende:

"Sayadi, Nabil Abdul Salam (alias Abu Zeinab); fødselsdato: 1.1.1966 i El Hadid, Tripoli, Libanon; nationalitet: belgisk siden 18.9.2001; gift med Patricia Vinck; gift den 29.5.1992 i Peshawar, Pakistan".

4) Posten "Mrs Patricia Vinck (a.k.a. Souraya P. Vinck)" under overskriften "Fysiske personer" erstattes med følgende:

"Vinck, Patricia Rosa (alias Souraya P. Vinck); fødselsdato: 4.1.1965 i Berchem, Antwerpen; nationalitet: belgisk; gift med Nabil Sayadi."